સમાજસેવામાં અગ્રેસર રહેતા તેઓએ વિવિધ સરકારી યોજનાઓ અંતર્ગત વણકરસમાજના અને અન્ય દલિત સમુદાયના ગરીબ અને નાના પાયાના વ્યવસાયીક કારીગરોને બેંકોમાંથી લોન સહાય અપાવી, સ્વનિર્ભર બનાવી સમાજમાં આમુલ પરીવર્તન આણવા સખત જહેમત ઉઠાવી મુઠી ઉંચેરા માનવીનુ બિરુદ સમાજમાં પામ્યા. ૧૯૮૪ માં સરકારમાંથી વણકરસમાજને મળવાપાત્ર સબસીડિઓ બારોબાર વગે થઇ જવાના કિસ્સામાં અને અનેકવિધ સમાજ ઉપયોગી સરકારી યોજનાઓના અમલમાં ચાલતી ખાયકિ અને ભ્રષ્ટાચાર વિરુધ્ધ તેઓ કચ્છ જીલ્લા હસ્ત કારીગર અને વણકર મંડળના મંત્રી તરીખે ઉપવાસ પર ઉતરેલા અને ૧૩ દિવસની અહિંસક લડાઇ બાદ સરકાર પાસેથી સમાજને મળવા પાત્ર આર્થીક સહાયો મેળવી આપેલ. આ પ્રસંગ બાદ તેઓ સામાજીક સેવા સાથે સ્થાનિક રાજકારણ વર્તુળોમાં પણ સક્રિય બનેલા અને વિવિધ રાજકીય સંગઠ્નોમાં આજ દિન સુધી કાર્યરત છે. તે ઉપરાંત ધાર્મિક કાર્યક્રમોના આયોજનોમાં તેઓ અગ્રેસર રહે છે અને અવારનવાર રાજ્યભરના સાધુ સંતોનુ સંમેલન, રામદેવપીરની કથા / પાઠ આયોજીત કરે છે.